 Fake Pastors: Bunmi àti Rukayat ni agbódegbà àwọn afurasi pasitọ náà Rukayat Folawewo ni òun ri iṣẹ ìyànu gba lọdọ pasitọ Favour David lẹyìn ìjàmba ọkọ tó lágbara Wọn fẹsun kan pé wọn ń ṣe iṣẹ amí ati iṣẹ ìyanu èké ti wọn si n purọ gbówó lọwọ àwọn olùgbé Lekki àti Epe nípínlẹ Eko. Àwọn pásìtọ tí wọn fẹsùn kan ní Favour David ati Favour Chimobi pẹlú ìfọwọsowọpọ Rukayat Folawewo àti Bunmi Joshua, láti maa ṣe ìṣẹ jìbìtì wọn. Agbẹnusọ ọlọpàá ní ìpínlẹ Eko Bala Elikana, sọ nínú àtẹjáde kan pe àwọn afurasí náà maa n wá ọmọ ìjọ fún ìjọ Wonders Assembly Ministry to waà ni àdojúkọ Lagos Business School ní márosẹ LekkiEpe ni Ajah. Elkana ni a mú afurasí mẹrin ti wọn maa n fi iṣẹ ìyanu òfége lo gbájuẹ fún àwọn ara ilú ti ko fúra, wọn ṣe asọtẹlẹ, awọn miran a jẹri èké, èyi ni wọn n lò láti gbowó lọwọ wọn ti wọn a sì tún maa lo àwọn ọna miran láti kó ọrọ jo. Elkana ni lẹyin ti ará ìlú tàwọn lolobó ni àwọn gbé ìgbésẹ ti àwọn si mú àwọn obinrin méji, Rukayat Folawewo àti Bunmi Joshua ti wọn n ṣe bi ọmọ ìjọ naa ti wọn sì ri iṣẹ ìyànú ìwòsàn gbà láti ọwọ pásìtọ lẹyìn ìjàmba ọkọ. Ondo disability: Kò sí ẹni tí àkàndá kò lè ya ilé rẹ- Ayọdele Ní ti Bunmi Joshua nítirẹ, oun jẹri èké fún àwọn ọmọ ìjọ naa pé ọmọ oun to ti kò gbọran ti ko si lè sọrọ ri ìwòsàn gbà. O tun ni o sì ti n gbọran àti sọrọ báyìí lábẹ iṣẹ ìránṣẹ pásìtọ Favour Chimobi ti ìjọ Elijah Ministry ní Port Harcourt ti oun ati pasitọ David Favour jọ ń ṣiṣẹ pọ. Elkana sàlàyé pé ìwádìí fihan pé ìrọ panbele ni gbogbo ẹrí náà, ti wọn si mu àwọn afurasi náà lásìkò ìṣọ oru. : Awọn òṣìṣẹ ọtẹlẹmúyẹ to n rí si ìwádìí ọdáran nípinlẹ Eko ti mú àwọn mẹrin kan tọ fi mọ olùsọaguntan méji. 